

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/14-01/02

UR.BROJ: 2186/10-01/1-14-04

Vidovec, 17.04.2014.

**Z A P I S N I K**

**sa 08. sjednice Općinskog vijeća Općine Vidovec, održane dana 17. travnja 2014. godine, ( četvrtak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 8. sjednicu Općinskog vijeća Općine Vidovec, pozdravio je sve članove Općinskog vijeća Općine Vidovec, općinskog načelnika Brunu Hranić, zamjenicu općinskog načelnika Dubravku Rog, djelatnice Jedinstvenog upravnog odjela Općine Vidovec i danas prisutne medije te se zahvalio na dolasku.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 13 članova od izabranih 15 članova Općinskog vijeća Općine Vidovec, te konstatirao da kvorum postoji i može se nastaviti sa daljnjim tijekom sjednice Vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Martina Bistrović, Sanja Pomper, Zdravko Pizek, Ivica Papec, Ivan Kliček, Ivan Benček, Marijo Serini, Dubravko Zavrtnik, Hrvoje Hosni, Srećko Županić, Nikola Pozder, Ivan Kušćar i Damir Hosni.

**SJEDNICI NISU PRISUSTVOVALI ČLANOVI OPĆINSKOG VIJEĆA** : Krunoslav Puček i Nadica Cafuk.

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić, zamjenica općinskog načelnika Dubravka Rog, Ines Pavleković vanjska suradnica predsjednica Povjerenstva za razvoj ruralnog turizma, viša stručna suradnica za financije i računovodstvo Mateja Novak, pročelnica JUO Općine Vidovec Petra Rogina, adm.tajnica Andreja Peharda i Martina Kliček viša stručna suradnica za komunalne djelatnosti.

**USVAJANJE ZAPISNIKA SA 07. SJEDNICE OPĆINSKOG VIJEĆA OPĆINE VIDOVEC održane dana 27. veljače 2014. godine.**

Predsjednik Općinskog vijeća Zdravko Pizek iznio je :

„Svi ste dobili zapisnik sa prethodne sjednice Vijeća pa da li ima tko kakvi prijedlog, izmjenu, dopunu ili nešto slično, izvolite iznijeti“.

Član Vijeća Ivan Kušćar iznio je :

„Ja bi ponovio nešto slično, na prvim sjednicama, ja osobno i moji kolegi smo kritizirali pojedine dijelove zapisnika, primijetili ste da unatrag zadnje tri četiri sjednice nismo, to znači da po našem mišljenju stanje informiranosti i prikaz diskusije je korektan i stoga nismo i to neka bude poticaj onome tko sastavlja zapisnik da u tom cilju nastavi i dalje“.

Primjedbe na zapisnik nisu podnesene te je predsjednik Općinskog vijeća Zdravko Pizek zapisnik sa 7. sjednice Općinskog vijeća Općine Vidovec stavio na glasovanje.

Tko je za : 12 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je zapisnik sa 7. sjednice Općinskog vijeća usvojeni sa 12 glasova od 13 prisutnih članova Vijeća.**

**UTVRĐIVANJE DNEVNOG REDA ZA 08. SJEDNICU OPĆINSKOG VIJEĆA OPĆINE VIDOVEC**

**Predsjednik Općinskog vijeća Zdravko Pizek otvorio je 8. sjednicu Općinskog vijeća Općine Vidovec te predložio sljedeći :**

D N E V N I R E D

1. Strategija razvoja ruralnog turizma Općine Vidovec za razdoblje 2014.-2020.godine,
2. Prijedlog Odluke o uvjetima, načinu i postupku gospodarenja nekretninama u vlasništvu Općine Vidovec,
3. Prijedlog Odluke o uvjetima i postupku natječaja za davanje u zakup poslovnih

prostorija u vlasništvu Općine Vidovec,

1. Prijedlog Odluke o  financiranju troškova prijevoza učenika Osnovne škole Vidovec i Područne škole Nedeljanec,
2. Prijedlog Odluke o utvrđivanju popisa pravnih osoba od posebnog interesa za Općinu Vidovec,
3. Prijedlog o povećanju satnice za djelatnicu Općine Vidovec-čistačica,
4. Razno

Nakon što je predsjednik Općinskog vijeća Zdravko Pizek pročitao prijedlog dnevnog reda, upitao je članove Vijeća da li ima tko dopunu na predloženi dnevni red za ovu današnju sjednicu.

Općinski načelnik Bruno Hranić iznio je :

„Predlažem da se dopuni dnevni red na način da se iza prve točke Strategije razvoja doda točka druga pod nazivom Funkcioniranje javne ustanove Dječjeg vrtića „Škrinjica“ , treća točka da bude Prijedlog o izmjeni i dopuni Odluke o visini plaće općinskog načelnika i drugim pravima ostvarenim iz radnog odnosa, a nadalje da se nastavi redom sa ostalim predloženim točkama dnevnog reda“.

Predsjednik Općinskog vijeća Zdravko Pizek upitao je članove Vijeća da li još netko ima dopunu ili možda izmjenu dnevnog reda.

Obzirom da drugih prijedloga nije bilo, predsjednik Vijeća Zdravko Pizek stavio je prijedlog dnevnog reda uz dopunu koju je predložio općinski načelnik Bruno Hranić na glasovanje.

Tko je za: 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je dnevni red za današnju 8. sjednicu Općinskog vijeća Općine Vidovec jednoglasno usvojeni sa 13 glasova od 13 prisutnih članova Općinskog vijeća Općine Vidovec.**

Za 8. Sjednicu Općinskog vijeća Općine Vidovec usvojeni je slijedeći ;

D N E V N I R E D

1. Strategija razvoja ruralnog turizma Općine Vidovec za razdoblje 2014.-2020.godine,
2. Funkcioniranje javne ustanove Dječjeg vrtića „Škrinjica“,
3. Prijedlog o izmjeni i dopuni Odluke o plaći općinskog načelnika i drugim pravima ostvarenim iz radnog odnosa,
4. Prijedlog Odluke o uvjetima, načinu i postupku gospodarenja nekretninama u vlasništvu Općine Vidovec,
5. Prijedlog Odluke o uvjetima i postupku natječaja za davanje u zakup poslovnih

prostorija u vlasništvu Općine Vidovec,

1. Prijedlog Odluke o  financiranju troškova prijevoza učenika Osnovne škole Vidovec i Područne škole Nedeljanec,
2. Prijedlog Odluke o utvrđivanju popisa pravnih osoba od posebnog interesa za Općinu Vidovec,
3. Prijedlog o povećanju satnice za djelatnicu Općine Vidovec-čistačica,
4. Razno

**Točka 1.**

**Strategija razvoja ruralnog turizma Općine Vidovec**

**za razdoblje 2014.-2020. godine**

Predsjednik Općinskog vijeća Zdravko Pizek u uvodnom dijelu spomenuo je da su svi članovi Vijeća zaprimili Strategiju razvoja ruralnog turizma Općine Vidovec za razdoblje od 2014. do 2020. godine te zamolio načelnika Brunu Hranić, ako ima što za reći, prije nego što riječ dade gospođi Ines Pavleković predsjednici Povjerenstva za razvoj ruralnog turizam, da pojasni ono što je napisano.

Načelnik Bruno Hranić ukratko se osvrnuo na rad Povjerenstva i rad svih Udruga koje su se uključile i dale svoje primjedbe i prijedloge koji su razmotreni i uneseni u ovaj dokument te predlaže da se kao takav i prihvati s time da je potrebno da Predsjednica Povjerenstva obrazloži.

Predsjednica Povjerenstva za ruralni razvoj turizma Ines Pavleković najprije je uputila riječi pozdrava prisutnima, a zatim u detalje obrazložila zadaće Povjerenstva, analizu postojeće situacije te doradu i definiranje samog dokumenta pod nazivom Strategija razvoja ruralnog turizma Općine Vidovec za razdoblje 2014. do 2020. godine.

Na kraju izlaganja zamolila je da se postave pitanja ukoliko ima bilo kakvih nejasnoća.

U nastavku općinski načelnik Bruno Hranić iznio je dodatna pojašnjenja vezana uz pokrenute projekte ( etno kuća, zaštita gibanika, turistička signalizacija), a zatim predložio Općinskom vijeću da se takav dokument usvoji.

Osvrt na rad Povjerenstva u protekle tri sjednice i mogućnosti koje taj projekt nosi kao i koristi za stanovništvo, ukratko iznio je i član Općinskog vijeća, a ujedno i član Povjerenstva za razvoj ruralnog turizma Damir Hosni.

Predsjednik Općinskog vijeća Zdravko Pizek stavio je Strategiju razvoja ruralnog turizma Općine Vidovec za razdoblje 2014. do 2020. godine na glasovanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojena Strategija razvoja ruralnog turizma Općine Vidovec za razdoblje 2014. do 2020. godine sa 13 glasova od 13 prisutnih članova Općinskog vijeća.**

**Točka 2.**

**Funkcioniranje javne ustanove Dječjeg vrtića „Škrinjica“**

Predsjednik Općinskog vijeća Zdravko Pizek pročitao je drugu točku dnevnog reda te riječ dao načelniku Bruni Hranić.

Načelnik Bruno Hranić u detalje je podnio informaciju vezanu uz funkcioniranje dječjeg vrtića, o imenovanju novog Upravnog vijeća vrtića i o problemima koji se javljaju u vrtiću uvijek kada se želi zakonski regulirati plaće djelatnika u dječjem vrtiću i odgojitelja te sve ostalo za normalan rad i funkcioniranje vrtića zbog čega je došlo i do opstruiranja rada Upravnog vijeća, sazivanja roditeljskog sastanka uz medije, a podnijete su i ostavke prvo od strane odgajatelja, a zatim i ravnateljice vrtića.

Ističe „obzirom da su prijeđene određene granice, prvenstveno u sprečavanju ulaska u općinske prostorije općinskih dužnosnika, predlažem da mi kao vlasnik poduzmemo određene mjere i da Općinsko vijeća zauzme svoj oštar stav“.

Članica Općinskog vijeća i predsjednica Upravnog vijeća Dječjeg vrtića „Škrinjica“ Martina Bistrović nadovezala se na izlaganje načelnika Brune Hranić konstatacijom da je načelnik manje-više sve rekao i što je rekao to je točno, a što se tiče samog rada Upravnog vijeća iznijela je kako je jako otežano, skoro onemogućeno.

U nastavku izlaganja, predsjednica Upravnog vijeća Vrtića Martina Bistrović u detalje je upoznala članove Vijeća o zatečenom stanju što se tiče akata koji se tiču Dječjeg vrtića „Škrinjica“ i o samom tijeku sazivanja sjednica Upravnog vijeća i kako su izgledale te sjednice.

U raspravi sudjelovali su članovi Općinskog vijeća : Ivan Kušćar i Damir Hosni, načelnik Bruno Hranić koji je podnio dodatna pojašnjenja te zamjenica načelnika Dubravka Rog.

Nakon toga, načelnik Bruno Hranić predložio je da se usvoji prijedlog Odluke koja je u međuvremenu podijeljena na sjednici u pismenom obliku svim članovima Općinskog vijeća i da se uruči svim djelatnicima zaposlenim u Dječjem vrtiću „Škrinjica“.

Predsjednik Općinskog vijeća Zdravko Pizek stavio je prijedlog Odluke na glasovanje.

Član Općinskog vijeća Ivan Kušćar pojasnio je razloge svoje suzdržanosti u glasanju kod usvajanja navedene Odluke.

Tko je za : 9 članova Vijeća

Tko je protiv : 0

Ima li suzdržanih : 4 člana Vijeća

**Predsjednik Općinskog vijeća Zdravko Pizek konstatirao je da je Odluka usvojena sa 9 glasova od 13 prisutnih članova Vijeća.**

**Točka 3.**

**Prijedlog o izmjeni i dopuni Odluke o plaći općinskog načelnika i drugim pravima**

**ostvarenim iz radnog odnosa**

Prijedlog o izmjeni i dopuni Odluke o plaći općinskog načelnika i drugim pravima ostvarenim iz radnog odnosa pojasnio je načelnik Bruno Hranić te iznio :

„Nevezano uz plaće ravnatelja nego vezano uz cjelokupnu gospodarsku situaciju naše države, pa i u našem proračunu, ja predlažem da se moja plaća smanji, predlažem da se smanji koeficijent i da se izvrše izmjene u navedenog odluci koje nisu u skladu sa zakonom o plaćama u lokalnoj i područnoj (regionalnoj) samoupravi.

Promjenu je potrebno izvršiti u članku 5. stavak 1. Odluke gdje se spominje da je osnovica za obračun plaće općinskog načelnika osnovica za izračun plaće državnih dužnosnika prema propisima kojima se uređuju obveze i prava državnih dužnosnika, što je u suprotnosti sa tim zakonom. Zakonom je definirano da se plaća, znači i osnovica i koeficijent župana, gradonačelnika i načelnika određuje odlukom predstavničkog tijela na prijedlog načelnika, pa predlažem da se taj stavak briše.

Također predlažem brisati članak 6. iste Odluke gdje stoji da se povećanje ili smanjenje osnovice za obračun plaće općinskog načelnika, usklađuje sa povećanjem, odnosno smanjenjem osnovice za obračun plaća državnih dužnosnika, sukladno odlukama Vlade Republike Hrvatske, što isto nije u skladu sa zakonom o plaćama u lokalnoj i područnoj samoupravi.

Također predlažem da se u članku 4. navedene Odluke mijenja iznos koef. s 3,2 na 3,0 s visinom osnovice koja je bila i dosad, a to je 4.491,236 kn, tako da će moja neto plaća iznositi 9.283,90 kn“.

Predlažem da te izmjene i dopune stupe na snagu sa 01.06.2014. godine.

 U raspravi sudjelovali su članovi Općinskog vijeća : Damir Hosni i Ivan Kušćar .

Predsjednik Općinskog vijeća Zdravko Pizek stavio je prijedlog načelnika Brune Hranić o smanjenju plaće na glasovanje.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog jednoglasno usvojeni sa 13 glasova od 13 prisutnih članova Općinskog vijeća.**

*Članica Općinskog vijeća Martina Bistrović napustila je sjednicu Općinskog vijeća Općine Vidovec u 20 sati i 30 min.*

**Točka 4.**

**Prijedlog Odluke o uvjetima, načinu i postupku gospodarenja nekretninama u vlasništvu Općine Vidovec**

Prijedlog Odluke o uvjetima, načinu i postupku gospodarenja nekretninama u vlasništvu Općine Vidovec, a koju su u prilogu poziva zaprimili svi članovi Vijeća, obrazložila je pročelnica JUO Općine Vidovec Petra Rogina te pritom predložila dopune na prijedlog odluke u pojedinim točkama, a koje su naknadno sugerirane od strane naše odvjetnice.

Stoga predlažem u članku 20. točka 3. gdje stoji dosadašnji posjednik ubaci riječ pošteni pa bi točka 3. Glasila - Dosadašnji pošteni posjednik zgrade uz uvjet da istu koristi u mirnom i nesmetanom posjedu pažnjom dobrog gospodara;

U članku 23. iza točke 3. potrebno je dodati novu točku 4. koja bi glasila : Da će se uknjižbeno očitovanje tabularna isprava izdati po plaćenoj ukupnoj cijeni iznosa.

U članku 26.u točci 2. i točci 3 dopisati riječ pošteni pa će glasiti dosadašnji pošteni posjednik i u članku 34. u prvoj rečenici brisati točku, staviti zarez i dodati samo ako je to u interesu Općine Vidovec.

U raspravi sudjelovali su članovi Vijeća : Srećko Županić i Ivan Kušćar predloživši da se napismeno daju usmeno predložene dopune na prijedlog odluke koju su zaprimili radi lakšeg praćenja i odlučivanja.

Članica Vijeća Sanja Pomper predložila je „da se pročitaju još jedanput te rečenice u pojedinima točkama koje se dopunjuju pa će se izjasniti da li se slažu ili ne., pa će se kasnije napismeno dostaviti dopune“.

Pročelnica Petra Rogina ponovno je iznijela dopune koje je ranije predložila.

U daljnjoj raspravi sudjelovao je i član Vijeća Damir Hosni nadovezavši se na članak 3. Odluke.

Predsjednik Općinskog vijeća Zdravko Pizek stavio je prijedlog Odluke uz dopune na glasovanje.

Tko je za : 10 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je prijedlog Odluke usvojeni sa 10 glasova od 12 prisutnih članova Općinskog vijeća, obzirom da je članica Vijeća Martina Bistrović napustila sjednicu Općinskog vijeća i trenutno je ukupno 12 članova Općinskog vijeća.**

**Točka 5.**

**Prijedlog Odluke o uvjetima i postupku natječaja za davanje u zakup poslovnih**

**prostorija u vlasništvu Općine Vidovec**

Prijedlog Odluke o uvjetima i postupku natječaja za davanje u zakup poslovnih prostorija u vlasništvu Općine Vidovec kojom se definira zasnivanje i prestanak zakupa poslovnog prostora u vlasništvu Općine Vidovec prezentirala je pročelnica JUO Općine Vidovec Petra Rogina.

Dodatno pojašnjenje podnio je i načelnik Bruno Hranić.

U raspravu uključio se član Vijeća Dubravko Zavrtnik.

Predsjednik Općinskog vijeća Zdravko Pizek stavio je prijedlog Odluke o uvjetima i postupku natječaja za davanje u zakup poslovnih prostorija u vlasništvu Općine Vidovec na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o uvjetima i postupku natječaja za davanje u zakup poslovnih prostorija u vlasništvu Općine Vidovec usvojena jednoglasno sa 12 glasova od 12 prisutnih članova Općinskog vijeća.**

**Točka 6.**

**Prijedlog Odluke o  financiranju troškova prijevoza učenika Osnovne škole Vidovec i Područne škole Nedeljanec**

Općinski načelnik Bruno Hranić obrazložio je prijedlog Odluke o financiranju troškova prijevoza učenika Osnovne škole Vidovec i Područne škole Nedeljanec, koju su zaprimili u pismenom obliku svi članovi Općinskog vijeća.

Predsjednik Općinskog vijeća Zdravko Pizek stavio je prijedlog Odluke o  financiranju troškova prijevoza učenika Osnovne škole Vidovec i Područne škole Nedeljanec na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojena Odluka o  financiranju troškova prijevoza učenika Osnovne škole Vidovec i Područne škole Nedeljanec sa 12 glasova od 12 prisutnih članova Općinskog vijeća.**

**Točka 7.**

**Prijedlog Odluke o utvrđivanju popisa pravnih osoba od posebnog interesa**

**za Općinu Vidovec**

Pod točkom sedmom, načelnik Bruno Hranić obrazložio je razloge donošenja Odluke o utvrđivanju popisa pravnih osoba od interesa za Općinu Vidovec koji su u skladu sa Zakonom o sprječavanju sukoba interesa.

Prijedlog Odluke stavljen je na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o utvrđivanju popisa pravnih osoba od interesa za Općinu Vidovec usvojena jednoglasno sa 12 glasova od 12 prisutnih članova Općinskog vijeća.**

**Točka 8.**

**Prijedlog o povećanju satnice za djelatnicu Općine Vidovec-čistačica**

Općinski načelnik Bruno Hranić informirao je članove Vijeća da Općina Vidovec ima zaposlenu čistačicu ali na dva sata koja čisti uredske prostorije Općine svaki dan dva sata, te predložio da se poveća satnica za djelatnicu čistačicu, obzirom da će iznajmljivanje dvorana u društvenim domovima od 01. 6. biti u nadležnosti Općine i treba se voditi brigu o čišćenju domova i prostorija Udruga u Nedeljancu i Tužnom, jednom mjesečno ili na dva mjeseca jednom pa je prijedlog da se poveća satnica na četiri sata.

U raspravu uključio se član Vijeća Damir Hosni.

Predsjednik Općinskog vijeća Zdravko Pizek stavio je prijedlog o povećanju satnice za djelatnicu Općine Vidovec – čistačicu na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog o povećanju satnice za djelatnicu Općine Vidovec – čistačicu sa dva sata na četiri sata jednoglasno usvojen sa 12 glasova od 12 prisutnih članova Općinskog vijeća.**

**Točka 9. RAZNO**

Načelnik Bruno Hranić podnio je informaciju o posjeti župana Varaždinske županije Predraga Štromar Općini Vidovec sa svojim suradnicima i dogovoru o nastavku započetih projekata i početku nekih novih. Dogovoreno je da će se u roku dvije godine asfaltirati ulica kroz Šijanec - Bajer – Ladanje radi spoja, dogovorili smo uz ono što imamo planirano projekt trafostanica Budislavec – Domitrovec, da se riješi Čemernov breg i još nekolika ulica i ulica Vladimira Nazora što se tiče javne rasvjete, kreće dalje izgradnja nogostupa, razgovarali smo o kanalizaciji i dati je prijedlog da se sa Uredom za izvršenje zatvorskih kazni sklopi ugovor o zapošljavanju zatvorenika za obavljanje tzv. javnih radova u Općini jer su i već neke Općine sklopile ugovor..

Načelnik Bruno Hranić predložio je članovima Vijeća da se izjasne da li su za sklapanje takvog ugovora.

**Predsjednik Općinskog vijeća Zdravko Pizek stavio je prijedlog na glasovanja, a nakon toga konstatirao da je prijedlog usvojeni jednoglasno.**

Nadalje načelnik Bruno Hranić informirao je članove Vijeća „da smo uputili požurnicu Gradu Varaždinu da se izjasne o Barutani da li će sudjelovati u tom projektu ili ne i nažalost Grad se ni nakon požurnice nije očitovao i prijedlog je da se još jednom uputi požurnica i pokrene postupak obzirom da nas i Županija u potpunosti podržava“.

Također načelnik Bruno Hranić informirao je članove Vijeća „ da se sa 01.06. zatvara odlagalište otpada na Cestici i obzirom da smo mi imali ugovor sa Cesticom odnosno sa Varkom-om Čistoćom i problem je nastao kamo odvoziti smeće. Danas je stigao sporazum da se sa Općinom Velika Trnovitica pokraj Grada Garešnica sklopi ugovor po cijeni od 260,00 kuna po toni, u potpisu su Općina Beretinec, Gornji Kneginec, Općina Jalžabet, Petrijanec, Sračinec, Sveti Ilija, Trnovec Bartolovečki, Vidovec i Vinica pa predlažem da se potpiše taj ugovor“.

**Predsjednik Općinskog vijeća Zdravko Pizek stavio je prijedlog na glasovanje, nakon čega je konstatirao da je prijedlog o potpisu sporazuma jednoglasno usvojeni.**

Član Vijeća Damir Hosni iznio je :

„Poštivam stavljenu sliku Franje Tuđmana, ne smeta mi, poštivam, ali bilo bi lijepo i korektno da ili da su slike svih, jer ovo je vijećnica i ovo je sada Vijeće i bilo bi korektno ili da je aktualni ili da su svi dosadašnji ili nijedan, meni to ne smeta ali nije korektno, jer onda se potencira samo jedna strana, jer ovo je vijećnica svih i mjesto rasprave svih“.

U odgovoru načelnika Brune Hranić stoji :

„da ovo nije slika predsjednika stranke nego slika prvog predsjednika Republike Hrvatske“.

Član Vijeća Nikola Pozder iznio je :

„ Imam samo par pitanja. Prvo, javna rasvjeta u Nedeljancu već jako dugo ne svijetli, ljudi pitaju i moram pitati zašto ne svijetli da znam što im reći“.

Načelnik Bruno Hranić odgovorio je :

„Elektra radi na zamjeni stupova, dogovoreno je bilo da postave rasvjetna tijela, međutim imali su javnu nabavu, uložena je žalba i tu se čeka, ali prije par dana mi smo naručili rasvjetna tijela direktno od dobavljača koje treba uskoro postaviti“.

Nadalje, član Vijeća Nikola Pozder iznio je :

„Jučer smo imali sastanak VZ Općine Vidovec i postavili su mi pitanje što je sa revizijom plana zaštite od požara, jer trebalo bi praktički dostaviti, jer treba pregledati i potpisati ako se uvaži. Bili smo par puta vijećali, bilo je nekih primjedaba da bude se mijenjalo, sad je to već na dvije vijeća sjednice stalo pa me zanima u kojoj je to fazi tako da mogu prenijeti poruku, bude to došlo na usklađenje VZ-u ili ne bude. Također predlažem, a vezano na trafostanicu, da se pročita članak 9. Pravilnika o sadržaju Plana zaštite od požara gradova i općina, gdje je točno navedeno da moraju biti unutra definirani svi objekti koji sadrže zapaljivost, radioaktivne, eksplozivne, otrovne i druge opasne stvari“.

Načelnik Bruno Hranić odgovorio je :

„Dostavit će se na usklađivanje, sad je to na usklađivanju sa Državnim uredom za zaštitu i spašavanje i sa Hrvatskim vodama, definiraju se zone poplavnih područja, a što se tiče trafostanica, izradu Procjene i Plan rade ovlaštene firme koje imaju odobrenje Ministarstva i bili su upoznati sa svim primjedbama.“

Član Vijeća Nikola Pozder iznio je :

„Vezano na temu kad smo pričali prošli put za otkup zemljišta za izgradnju Športsko društvenog centra u Nedeljancu, ja sam isto pričao sa zapovjednikom, predsjednikom i svima ostalima što se tiče Vatrogasne zajednice, da li bismo mogli kakva sredstva povući po pitanju sa Europskih fondova pošto u sklopu tog objekta su i vatrogasni dom i garaže.

Oni su rekli da ako se ima projektna dokumentacija i 1/1 vlasništvo da će u ljeti ići kao neki prednatječaji, a navodno s 01.01.2015. godine će ići natječaji gdje Europska unija sufinancira sa 85 % nepovratnih sredstava. Tako da bi bilo dobro da se raspita i ako bude što trebalo nudim svoju pomoć da bi se probalo izrealizirati i izvući neka sredstava“.

U odgovoru načelnika Brune Hranić stoji :

„Da je u tijeku prikupljanje dokumentacije potrebne da bismo mogli Državnom uredu za upravljanje državnom imovinom proslijediti zahtjev za darovanje tih pet parcela na kojima je Republika Hrvatska uknjižena kao vlasnik, jer nemamo tamo sređeno imovinsko stanje 1/1 i nakon što se imovinsko pravni odnosi riješe, mogli bi dati neko idejno rješenje cijelog tog kompleksa“.

Na kraju sjednice, predsjednik Općinskog vijeća Zdravko Pizek i načelnik Bruno Hranić uputili su čestitke povodom Uskrsa.

Time je završila 8. sjednica Općinskog vijeća Općine Vidovec u 21,00 sati.

Predsjednik Općinskog vijeća

Zdravko Pizek

Zapisničarka

Andreja Peharda